"அவன், குடி வெறியிலே என்னமோ சொன்னானுங்க!" "அதைத்தாண்டா சொல்லச் சொல்கிறேன் உன்னை!" "உங்க எதிர்லே சொல்லக்கூடிய பேச்சு இல்லிங்களே அந்தப் பாவி சொன்னது." "வீணாக உதைப்பட்டுச் சாகாதே, உள்ளதைச் சொல்லு." "அம்மாவைப் பத்தி அவன் குடிவெறியில் என்னென்னமோ உளறினான்." "அம்மா! அந்தக் கழுதை முண்டையைப்பத்தி என்னடா சொன்னான், அந்த நாய். சொல்லுடா முழுதும்." "புண்யகோடிப் பயலுக்குப் பொம்பளைப் பைத்தியம் ஜாஸ்திங்க. தெரிஞ்சவங்க, அதனாலேதான் மந்திரத்துக்குக் கூப்பிடுவதில்லைங்க." "அவன் சொன்னதைச் சொல்லுடா, கதை பேசியே காலத்தை ஓட்டாதே."